อะไรอยู่ในกล่อง?
ไม่ว่าจะเป็นอะไร มันคงเป็นสิ่งที่น่าจะสำคัญมาก
เพราะผมเดินทางไปกับมัน ย้ายมัน
จากอพาร์ทเมนต์หนึ่งไปอีกอพาร์ทเมนต์หนึ่งและไปยังอีกอพาร์ทเมนต์หนึ่ง
(หัวเราะ)
(ปรบมือ)
ฟังดูคุ้นไหมครับๆ?
คุณรู้ไหมว่าพวกเราชาวอเมริกัน
มีพื้นที่มากขึ้นประมาณสามเท่า
จากที่เราเคยมีเมื่อ 50 ปีก่อน?
สามเท่าเลยนะครับ
คุณอาจจะคิดว่า ด้วยพื้นที่ที่เพิ่มขึ้นเท่านี้
เราจะมีที่ว่างมากมายสำหรับสัมภาระของเรา
ไม่เลย
มันมีธุรกิจใหม่เกิดขึ้น
ธุรกิจที่กินพื้นที่ 2.2 ล้านล้านตารางฟุต มูลค่า 22 ล้านล้านดอลล่าร์
ธุจกิจที่เก็บของส่วนตัว
เรามีพื้นที่มากขึ้นสามเท่า
แต่เราก็กลายเป็นนักซื้อชั้นเยี่ยมด้วย
ทำให้เราต้องมีพื้นที่มากขึ้นไปอีก
สิ่งเหล่านี้จะนำไปสู่อะไร?
หนี้บัตรเครดิตมากมาย
ร่องรอยทางสิ่งแวดล้อมขนาดใหญ่
และอาจจะไม่ใช่สิ่งบังเอิญ
ที่ระดับความสุขของเราเป็นเส้นราบเท่าเดิมในช่วง 50 ปีนี้
เอาล่ะ ผมมาที่นี่เพื่อแนะนำว่ามันมีทางที่ดีกว่า
ว่าจริงๆแล้วน้อยกว่าอาจจะเท่ากับมากกว่า
ผมพนันว่าพวกเราส่วนใหญ่ได้เคยมีประสบการณ์ในช่วงใดช่วงหนึ่ง
ของความสุขจากสิ่งที่น้อยกว่า
มหาวิทยาลัย -- ในหอพักของคุณ
การเดินทาง -- ในห้องโรงแรม
ตั้งแคมป์ -- ไม่มีอะไรเลย
อาจจะมีเรือซักลำ
ไม่ว่าจะเป็นอะไรสำหรับคุณ ผมพนันว่า ท่ามกลางสิ่งต่างๆ
สิ่งเหล่านี้ให้อิสรภาพแก่คุณมากขึ้นเล็กน้อย
ทำให้คุณมีเวลามากขึ้นเล็กน้อย
ดังนั้นผมจะแนะนำ
ว่าสัมภาระน้อยลงและพื้นที่น้อยลง
จะเทียบเท่ากับร่องรอยที่ทิ้งไว้ที่เล็กลง
จริงๆแล้วมันเป็นวิธีที่ดีมากในการประหยัดเงิน
และมันจะช่วยให้ชีวิตคุณง่ายขึ้นด้วย
ผมจึงเริ่มโครงการที่เรียกว่า ปรับเปลี่ยนชีวิต (Life Edited) ที่เวบไซต์ lifeedited.org
เพื่อต่อยอดบทสนทนานี้
และเพื่อหาทางออกในเรื่องเหล่านี้
อย่างแรก: ค้นหาอพาร์ทเมนต์ขนาด 420 ตร.ฟุตของผมในแมนฮัตตัน
กับหุ้นส่วน มูโทโพ (Mutopo) และ Jovoto.com
ผมต้องการทุกอย่าง --
สำนักงานที่บ้าน โต๊ะอาหารเย็น 10 ที่นั่ง
ห้องพักแขก
และอุปกรณ์เล่นว่าวของผม
จากโฆษณากว่า 300 ชิ้นจากทั่วโลก
ผมก็ได้มันมา พื้นที่ๆมีค่าของผม
ด้วยการซื้อพื้นที่ 420 ตร.ฟุต
แทนที่จะเป็น 600
ผมก็ประหยัดเงิน 200 เหรียญในทันที
พื้นที่ที่เล็กลงก็จะเหมาะกับเครื่องใช้ที่เล็กลง
ประหยัดเงินจากจุดนั้น
และยังหมายถึงร่องรอยทางสิ่งแวดล้อมที่เล็กลงด้วย
และเนื่องจากมันถูกออกแบบ
เพื่อข้าวของที่ถูกปรับเปลี่ยน --ของโปรดของผม --
และถูกออกแบบเพื่อผมจริงๆ
ผมจึงรู้สึกตื่นเต้นมากที่จะอยู่ที่นั่น
คุณจะใช้ชีวิตเล็กๆได้อย่างไร?
มีสามวิธีหลักดังนี้
อย่างแรก คุณต้องปรับเปลี่ยนอย่างจริงจัง
เราจะต้องปัดกวาดทางสายหลักของชีวิตให้เกลี้ยงเกลา
และเสื้อเชิ๊ตตัวนั้นที่ผมไม่ได้ใส่มาหลายปีล่ะ?
มันก็ถึงเวลาที่ผมจะทิ้งมันไป
เราจะต้องกำจัดส่วนเกินที่ไม่จำเป็นออกไปจากชีวิตของเรา
และเราต้องเรียนรู้ที่จะยับยั้งกระแสที่เข้ามา
เราต้องคิดก่อนซื้อ
ถามตัวเอง
"สิ่งนั่นจะทำให้เรามีความสุขมากขึ้นหรือเปล่า? จริงๆหรือ?"
แน่นอนว่า
เราควรจะซื้อและเป็นเจ้าของสิ่งต่างๆที่ยอดเยี่ยม
แต่เราต้องการสิ่งของที่เราจะรักมันไปนานๆ
ไม่ใช่แค่สัมภาระ
อย่างที่สอง คำขวัญประจำใจของเรา
สิ่งเล็กๆนั้นน่าหลงใหลนะครับ
เราต้องการประสิทธิภาพของพื้นที่
เราต้องการสิ่งที่ได้รับการออกแบบ
เพื่อลักษณะการใช้งานบ่อยๆ
ไม่ใช่แค่แค่ครั้งคราว
ทำไมต้องมีหัวเตา 6 หัว
ในขณะที่คุณแทบจะไม่ได้ใช้ 3 หัวเลย
เราต้องการสิ่งที่วางอย่างเป็นระเบียบ
เราต้องการสิ่งที่ซ้อนกันได้ และ เราต้องการมันในระบบดิจิตอล
คุณสามารถมีเอกสารต่างๆ
หนังสือ ภาพยนตร์
แล้วคุณก็สามารถทำให้มันหายไป -- มันมหัศจรรย์
ท้ายสุด เราต้องการพื้นที่และเครื่องใช้ในบ้านอเนกประสงค์
อ่างล้างมือที่รวมอยู่กับโถส้วม
โต๊ะอาหารที่กลายเป็นเตียง --
พื้นที่เดียวกัน
โต๊ะเล็กๆ
ที่ขยายเป็น 10 ที่นั่งได้
ในแผนการปรับเปลี่ยนชีวิตที่ชนะเลิศซึ่งเราทำให้นี้
เราผสมผสานผนังเคลื่อนได้กับเฟอร์นิเจอร์แปลงร่าง
เพื่อการใช้งานจากพื้นที่ให้มากที่สุด
ลองดูที่โต๊ะกาแฟนะครับ --
มันเพิ่มความสูงและความกว้าง
ให้เป็น 10 ที่นั่งได้
สำนักงานของผมพับเก็บได้
ซ่อนได้ง่ายๆ
เตียงของผมเด้งออกมาจากผนังได้ด้วยสองนิ้ว
มีแขกมา? เลื่อนผนังเคลื่อนที่ไป
ก็จะมีเตียงพับได้สำหรับแขก
และแน่นอน โรงหนังส่วนตัวของผม
ผมไม่ได้บอกว่า เราทุกคนต้องอาศัยอยู่
ในพื้นที่ 420 ตร.ฟุต
แต่ลองพิจารณาถึงข้อดีของการปรับเปลี่ยนชีวิต
จาก 3,000 เป็น 2,000
จาก 1,500 เป็น 1,000
เราส่วนใหญ่ หรือ อาจจะทั้งหมด
อยู่ที่นี่อย่างมีความสุขดีเป็นเวลาหลายวัน
ด้วยกระเป๋าไม่กี่ใบ
ในพื้นที่เล็กๆ ห้องโรงแรม
พอคุณกลับบ้านไปและเดินผ่านประตูเข้าไป
ลองใช้เวลา่ซักนิดและถามตัวเอง
"เราจะสามารถปรับเปลี่ยนชีวิตเล็กน้อยได้ไหม?
มันจะเพิ่มอิสรภาพให้กับเราบ้างไหม?
อาจจะมีเวลามากขึ้นไหม?"
อะไรอยู่ในกล่อง?
มันไม่สำคัญอะไรหรอก
ผมรู้ว่าผมไม่ต้องการมัน
อะไรอยู่ในกล่องของคุณล่ะ?
อาจจะ แค่อาจจะ
น้อยกว่าอาจจะเท่ากับมากกว่า
ดังนั้น มาสร้างพื้นที่
สำหรับสิ่งของดีๆกัน
ขอบคุณครับ
(ปรบมือ)